Анализ ва тlасан кlалъаял, Май 25, 2018\nРузман къо 25 Май 2018\n«Взгляд» абулеб газетаялъул мухбир Петр Акоповас кIудияб цIар кьуна жиндирго макъалаялъе – «Дагъистаналъул мафия тIагIинабиялъ республика Россиялде тIад буссинабила» абураб.\nДагъистаналъ къарзалъе гIарац босана\nДагъистаналъул хIукуматалъ Сбербкалдаса къарзалъе 3 мрлд гъуруш гIарац босанилан лъазабулеб буго информалатаз. Гьеб хIалтIизабизе рагIула 2013 соналъ букIараб бюджеталъул тIалабал тIуразариялъул мурадалда.\nИнформациялъулаб рагъ, цlвабигун медалал щолел генерал, школазда бакIал гIоларел цIалдохъаби – гьел суалазда хъинтIана гьаб анкьалда Дагъистаналдаса блогерал.\nЛъай кьеялъул къебелъиялда «жахIдаялъул кор» боркьизехъен буго…\nДагъистаналъул Пачалихъалъулаб педагогикияб университеталъул профессоралгун мугIалимзабазул къукъа дандечIун буго гьеб цIалул идараялъул цIияв нухмалъулев ГIабдулаев МухIамадида. Гьев ккола республикаялъул хIукуматалъул вукIарав нухмалъулев.\nАраб анкьалдаса нахъе Дагъистаналъул интернет-годекIаналда гьоркьоса къотIулеб гьечIо МахIачхъалаялъул нухмалъулев Саид Амиров кквеялда сверухъ ахIи-хIур. Политологаз, экспертаз, журналистаз ва блогераз щибаб сайталда загьир гьарулел руго рехсараб лъугьа-бахъиналда хурхун жидерго пикраби.\nШамат къоялъулаб рубрика интернет-годекIаналда бицен гьабула гьаб унеб анкьалда Дагъистаналъул блогосфераялда бищунго цIикIкIун кIвар кьурал ва жидеда сверун бахIсал рукIарал лъугьа-бахъиназул. Гьаб анкьалда гьединаллъун рукIана Лаваша мухъалда эркен гьарурал гIадамазда ва МахIачхъалаялда бараб чвахун цIадал ва лъед босараб шагьаралъул темаби\nБусурбабазул бертин: иш кин букlараб?\nИсана апрель моцIалъул ахиралда Гъизляралде чIегIерал байрахъалги рорхун унеб букIараб автоколоннаялдаса ункъго чи жеги туснахъалъуса виччан гьечIо. Байбихьуда гьезул кинабниги ккун вукIана 17яв. ГIараб мацIалда хъвай-хъвагIаял тIад гьарурал чIегIарал байрахъалгун жал берталъе унел рукIанин ва полициязул гIайибалда гьениб тунка-гIуси кканин, гьелда бан ккуралги нахъе ричIчIалел гьечIин абулеб буго гьеб акциялъул гIахьалчагIаз. Адвокатазул рагIабазда рекъон, гьел байрахъал экстремистиял рукIин чIезабуни, туснахъ гьаруразе щу-щу сон кьезе рес буго.